
Barlangjáratok Háromdimenziós Modelljeinek Procedurális Generálása

Kulcsszavak: Barlang; Proccedurális generálás; Perlin zaj
A videojátékok világában egy felbecsülhetetlen fontosságú eszköz a „procedurális generálás”, amely
lehetővé teszi közel végtelen világok létrehozását anélkül, hogy azt a fejlesztőnek pontról-pontra
modellezve saját kezűleg kellene elkészítenie. Felszíni topográfiai elemek procedurális generálására,
azaz paraméterezett függvények sorával való létrehozására már temérdek algoritmus áll
rendelkezésünkre. Barlangok készítésére szolgáló hasonló módszerek azonban nemigen léteznek,
valamint a néhány létező megoldás funkcionalitása is mind korlátozott. A célom egy olyan,
barlangfelületek generálására képes algoritmus létrehozása volt, amely lehetővé teszi a művészi
elképzelés érvényesülését és a változatosságot, mindeközben minimalizálja a befektetendő emberi
munka mennyiségét. A végeredmény tehát egy olyan eszköz, amely képes - paraméterekkel
szabályozható, azonban véletlenszerű vonalvezetéssel és belső topográfiával rendelkező -
barlangmodellek létrehozására, ezzel új lehetőségeket nyitva meg a videojátékfejlesztés világában.[image: ]

